NaiveNeuron/SloPal huggingface dataset:
Petrák, Ľubomír, poslanec NR SR (2013-05-21):
Ďakujem pekne za slovo. Kolegyne, kolegovia, tá situácia vôbec nie je situácia ministra školstva Dušana Čaploviča, to znamená, ani jeden z pozmeňujúcich alebo ani jedna z noviel, ktorá spôsobila tento stav, nie je z dielne Dušana Čaploviča, ministra školstva. Tento stav je v zásade platný od roku 2010. To znamená, ak hovoríme o tom, že bolo potrebné tento zlý stav nejakým spôsobom napraviť, vláda Ivety Radičovej mala na túto nápravu takmer dva roky a nevykonala v tomto ako absolútne nič. (Reakcie z pléna.) To znamená, bol by som veľmi, som veľmi nerád, keby sme si začali teraz hádzať horúci zemiak, kto to mal napraviť a kto to nemal napraviť a ak by sme si ho predsa len začali hádzať, tak poviem, áno, mal Eugen Jurzyca ako minister školstva takmer dva roky na to, aby tento stav opravil. Zrazu je na stole problém, ktorý je dneska horúcim problémom. Týka sa niekoľkých stoviek mladých ľudí, je ich vysoko cez tisíc, ktorí v zásade neurobili externú časť maturitnej skúšky. Nevyhoveli kritériám a tým, že je zákon nastavený tak, že ústnu časť skúšky si môžu opraviť v septembri, písomnú časť – externú si môžu opraviť iba v ďalšom školskom roku, to znamená až o rok. Nevidím v tom ako absolútne žiadnu logiku, lebo ak jednu časť skúšky si môžu opraviť v septembri, je logické, ak si môžu opraviť aj druhú časť maturitnej skúšky v tom istom období. Takže skúsme sa pozrieť na tento problém vyslovene pragmaticky. Nehádzať si vinu jeden na druhého. Tá vina vznikla v ďaleko predchádzajúcom období a určite nie je vinou ministra Dušana Čaploviča.
Zemanová, Anna, poslankyňa NR SR (2021-02-24):
By ste si mali asi uvedomiť, čo vlastne chcete. Na jednej strane kritizujete, že vláda pracuje aj na iných zákonoch ako len na covidových a kritizujete. Keby sme to nerobili, tak budete hovoriť, no tak len tuná o COVID-e sme sa rozprávali a život zostal stáť. Život nestojí a vláda si plní okrem úlohy epidemiologických a zvládnutie pandemickej situácie aj iné úlohy v rámci rezortov. A skôr vy by ste si mali asi sa tiež uvedomiť, aké návrhy zákonov vy predkladáte v čase COVID-u do parlamentu.
Madej, Róbert, poslanec NR SR (2012-06-27):
Ďakujem. Vážený pán predseda Národnej rady Slovenskej republiky, vážená pani predsedajúca, vážené panie poslankyne, vážení páni poslanci, Ústavnoprávny výbor Národnej rady Slovenskej republiky ma uznesením z 13. júna 2012 určil za spravodajcu k návrhu skupiny poslancov Národnej rady Slovenskej republiky na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov. Návrh je uvedený pod číslom tlače 64. Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh ústavného zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu ústavného zákona je zrejmý účel navrhovanej úpravy, a to, samozrejme, obmedzenie a riešenie poslaneckej imunity. Predložený návrh ústavného zákona nie je v rozpore s medzinárodnými zmluvami, ktorými je Slovenská republika viazaná. Návrh ústavného zákona nepredpokladá ani dopad na verejné financie, zamestnanosť a ani vplyv na životné prostredie. Pripojená doložka zlučiteľnosti návrhu právneho predpisu s právom Európskej únie spĺňa náležitosti určené v článku 3 legislatívnych pravidiel tvorby zákonov. Vyplýva z nej, že problematika návrhu právneho predpisu nie je upravená v práve Európskej únie a ani nie je obsiahnutá v judikatúre Súdneho dvora Európskej únie. Osobitná časť dôvodovej správy obsahuje odôvodnenie ustanovení navrhovaného ústavného zákona. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada Slovenskej republiky uzniesla podľa § 73 ods. 3 písm. c) zákona o rokovacom poriadku na tom, že po rozprave odporučí uvedený návrh ústavného zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 28. mája 2012 pod č. 42 navrhujem, aby návrh ústavného zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor odporúčam a navrhujem Ústavnoprávny výbor Národnej rady Slovenskej republiky. Odporúčam, aby predmetný návrh ústavného zákona prerokovali v druhom čítaní výbory do 30 dní a gestorský výbor do 32 dní od prerokovania návrhu ústavného zákona v Národnej rade Slovenskej republiky v prvom čítaní. Pani predsedajúca, skončil som, prosím, aby ste otvorili rozpravu. Ďakujem pekne.
Raši, Richard, poslanec NR SR (2013-10-24):
Ďakujem pekne. Vážený pán predseda, ctení páni ministri, vážené dámy, vážení páni, uznesenie Národnej rady Slovenskej republiky k návrhu poslancov Národnej rady Slovenskej republiky na vyslovenie nedôvery členke vlády Slovenskej republiky Zuzane Zvolenskej, poverenej riadením Ministerstva zdravotníctva Slovenskej republiky (tlač 758), znie: „Národná rada Slovenskej republiky po prerokovaní uvedeného návrhu skupiny poslancov Národnej rady Slovenskej republiky podľa čl. 88 Ústavy Slovenskej republiky vyslovuje nedôveru členke vlády Slovenskej republiky Zuzane Zvolenskej, poverenej riadením Ministerstva zdravotníctva Slovenskej republiky.“ Vážený pán predseda, dajte, prosím, hlasovať o tomto uznesení.
Laššáková, Jana, podpredsedníčka NR SR (2012-10-25):
Chcete reagovať, pán spravodajca? Nie. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Áno. Nech sa páči, pán navrhovateľ pán minister Richter.
Hraško, Igor, poslanec NR SR (2015-12-02):
Ďakujem pekne. Vážená pani predsedajúca, kolegyne, kolegovia, dovoľte mi, aby som predniesol spravodajskú informáciu k návrhu poslanca Národnej rady Slovenskej republiky Alojza Hlinu na vydanie zákona, ktorým sa mení zákon č. 71/1967 Zb. o správnom konaní, teda správny poriadok v znení neskorších predpisov (tlač 1829). V súlade s § 73 o rokovacom poriadku som nebol, ale som teraz určený Výborom Národnej rady pre verejnú správu a regionálny rozvoj za spravodajcu k návrhu zákona (tlač 1829). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej právnej úpravy. Vychádzajúc z oprávnení, ktoré pre mňa ako spravodajcu vyplývajúcu z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 21. januára 2016 a gestorský výbor do 22. januára 2016. Prosím, pani predsedajúca, otvorte všeobecnú rozpravu.
Blanár, Juraj, podpredseda NR SR (2022-11-08):
Prezentujte sa a hlasujte o pozmeňujúcom návrhu pána poslanca Hlinku. (Hlasovanie.) Prítomných 136 poslancov, za hlasovalo 108, proti nebol žiaden, zdržali sa 28, hlasovali všetci poslanci. Tento návrh pána poslanca Hlinku sme schválili. Nech sa páči, pani spravodajkyňa.
Matovič, Igor, predseda vlády SR (2020-09-24):
To ma mrzí.
Bugár, Béla, podpredseda NR SR (2016-11-30):
Prezentujme sa a hlasujme. (Hlasovanie.) Prítomných 144 poslancov, za 128, 16 sa zdržali. Konštatujem, že sme pridelili návrh výborom a určili sme, samozrejme, gestorský výbor a lehoty potrebné výborom na prerokovanie tohto návrhu. Pristúpime k hlasovaniu o návrhu uznesenia k návrhu na voľbu podpredsedu Dozornej rady Úradu pre dohľad nad zdravotnou starostlivosťou (tlač 335). Dávam teraz slovo poverenej členke výboru pre zdravotníctvo pani poslankyni Jane Cigánikovej, aby hlasovanie uviedla. Nech sa páči.
Grendel, Gábor, podpredseda NR SR (2023-05-05):
Tak, ďakujeme za informáciu, prerušujem rokovanie o tomto bode programu. Nasleduje druhé čítanie o návrhu poslancov Jaroslava Karahutu, Jozefa Lukáča a Miloša Svrčeka na vydanie zákona o zmene a doplnení niektorých zákonov v oblasti ochrany životného prostredia v súvislosti s reformou stavebnej legislatívy. Návrh zákona má parlamentnú tlač 1505, spoločná správa výborov má tlač 1505a. Dávam slovo pánovi poslancovi Jaroslavovi Karahutovi, aby návrh zákona odôvodnil. (Rokovanie o návrhu poslancov Národnej rady Slovenskej republiky Jaroslava Karahutu, Jozefa Lukáča a Miloša Svrčeka na vydanie zákona o zmene a doplnení niektorých zákonov v oblasti ochrany životného prostredia v súvislosti s reformou stavebnej legislatívy , tlač 1505.)
Bugár, Béla, podpredseda NR SR (2018-06-13):
a viem, počkajte. Páni poslanci, ja viem, že spolu vyrušujete pani poslankyňu, ale nie je to pekné. Nech sa páči.
Vaľová, Jana, poslankyňa NR SR (2013-01-30):
Ďakujem veľmi pekne. Pán poslanec, ja by som ani teraz nevystupovala, pretože nie je to môj odbor, ale keď ste ma vyzvali, že som predtým vystupovala viac, tak poviem vám, ja vystupujem k tomu, čomu rozumiem, to je pre mňa dôležité a podstatné, nie k tomu, čo vy si predstavujete ako to, či vystupujem málo alebo veľa. Čakala som, že ako bývalý minister viete napočítať do troch. Ale vy neviete napočítať do troch, pretože ja štyri mandáty nemám a neberiem ani žiadne iné nejaké, ako ste vraveli, či už dôchodkové zabezpečenie. Myslím si, že ešte na to nie som zrelá, že celkom dobre vyzerám. Takže aj dobre sa cítim. Tak nepotrebujem brať žiadne dôchodkové zabezpečenie. Ale vy by ste mi to hneď už prifarili, pretože mne sa zdá, pán kolega, a dôjdem aj k tým podstatným veciam, že vy už ste tak dlho v tom parlamente, že viete, že čím ste tu dlhšie, tak tým ste viac osobný, jedovitý, manipulatívny, a rovnako viete, že pôsobenie v jednej veci a odtrhnutie od reality je veľmi vážna vec. Tak trošku by som vám skutočne, spôsobuje to vyhorenie, dopriala ísť do reality. A teraz sa vrátime k tej realite. Nezabudnite na to, ja sa nebudem vyjadrovať k poisteniu vojakov, keď ste tam dali slová, čo sa týka tých reforiem, že my nemáme tú odvahu. No my tú odvahu máme, pretože my ideme do tých reforiem. A nezabudnite na to, aké sekery ste urobili v roku 2005 zavedením 2. piliera (88 miliárd slovenských korún), ktoré ste síce nahradili, ale bolo to iba do roku 2009. Čiže k tým veciam, ktoré ste spôsobovali, ja sa nechcem vracať, ale musíme niekedy nastaviť spätné zrkadlo, aby ste sa doň pozreli. Dnes ten minister toto všetko musí opravovať a naprávať. A ja si myslím, vy ste boli rok a pol pri vláde, že vy ste neurobili žiadnu reformu. Tak nehovorte o potenciáli alebo nehovorte, na čo ste vy nemali, ale postavte sa k tomu tak, na čo máme my. A možno keby ste mali reálne návrhy, tak by prešli aj tie vaše. Možno by sme ich podporili, pretože my reálne chceme dať všetky veci aj v Sociálnej poisťovni, ale aj v poistení vojakov do poriadku tak, aby mohli brať dôchodky.
Šuca, Peter, poslanec NR SR (2018-03-13):
Ďakujem. Pán predsedajúci, dajte hlasovať o návrhu zákona ako celku s odporúčaním gestorského výboru schváliť.
Zmajkovičová, Renáta, podpredsedníčka NR SR (2013-12-03):
V rozprave vystúpi pán poslanec Přidal, pripraví sa pán poslanec Fecko.
Jurinová, Erika, podpredsedníčka NR SR (2016-02-11):
Ďakujem, pán navrhovateľ. Dávam slovo teraz spoločnému spravodajcovi z výboru pre zdravotníctvo poslancovi Jozefovi Valockému a prosím ho, aby podal správu o výsledku prerokovania tohto návrhu vo výbore.
M. Číž, podpredseda NR SR: (2006-08-02):
Pán spravodajca Burian s faktickou.
Petrík, Simona, poslankyňa NR SR (2017-04-05):
Ja zareagujem teda už len v tom nejakom poslednom slove... (Prerušenie vystúpenia predsedajúcim.)
Grendel, Gábor, podpredseda NR SR (2021-05-06):
Posledná otázka je od pani poslankyne Romany Tabák na pána ministra školstva, vedy, výskumu a športu: „Prečo nie sú stanovené výnimky pre divákov aj na reprezentačné zápasy Slovenska vo všetkých športoch a na zápasy hádzanárska SEHA liga? Kedy sa prehodnotí celý systém? V súčasnosti športový fanatik dá 70 eur za PCR test, aby si pozrel športové podujatie.“
Blanár, Juraj, minister zahraničných vecí a európskych záležitostí SR (2023-12-20):
Ďakujem veľmi pekne za otázku. Opäť je to jedna z vecí, ktorá je aj v programovom vyhlásení vlády zakotvená, pretože myslíme si a sme o tom presvedčení, že formát V4 je veľmi dôležitý. Jednak preto, že už sa etabloval v tomto prostredí v strednej Európy a že pokrýva v postate populáciu asi v objeme niečo cez 65 mil. obyvateľov a tento hlas krajín V4 je aj významne vnímaný v Bruseli pri mnohých veciach. Je to prosto spájanie sa pri témach, ktoré sú pre tie krajiny, ktoré sa spájajú, dôležité, ako to bolo napr. v prípade migrácie. A preto hneď od môjho nástupu som aktívne začal na tom pracovať. Ako viete, navštívil som ako prvú krajinu Českú republiku, pretože je to nejaká taká naša už zvyklosť a naviac myslíme si, že vzťah s Českou republikou je unikátny vzhľadom na históriu, čo sme spoločne prežili, ale aj súčasnosť, naše obchodné styky a tak ďalej... (Prerušenie vystúpenia predsedajúcim.)
Pado, Martin, poslanec NR SR (2011-03-29):
Ďakujem pekne. Pán predsedajúci, dajte teraz hlasovať o pozmeňovacom návrhu skupiny poslancov, ktorý som predniesol ja, a prosím, aby ste dali hlasovať o bodoch 1 až 8 spoločne.
Mizík, Stanislav, poslanec NR SR (2019-06-26):
Ďakujem za slovo. Pán Žarnay, paušalizujete, pán Žarnay. Nepochybne bossing existuje, tak ako existuje šikana medzi žiakmi. Bolo to vždy, tak ako vo všetkých ostatných oblastiach spoločenského či pracovného života. Ale je to len v marginálnych prípadoch. Vyslovili ste názor, povedali ste, že nechcete zovšeobecňovať, ale celkový dojem je taký, celkový dojem z vašej reči je hrôzyplný. Áno, ešte jednu vec, aj ja si myslím, že obmedzenie pôsobenia vo vedúcich funkciách spôsobí demotiváciu. Čo sa týka rád škôl, sú tam ľudia dosadení, aby sa riaditeľ zabetónoval. No-no, to by som nepovedal, že je to vo všetkých prípadoch. A vďaka ľudským vlastnostiam je udržanie takzvaných prisluhovačov zabetónovania dlhodobo nemožné vo väčšine prípadov. A myslím si, že paušalizujete, naozaj paušalizujete a to asi kvôli vlastným zlým životným skúsenostiam. Ďakujem za slovo.
Náhlik, Peter, poslanec NR SR (2016-10-14):
Ďakujem, pán predsedajúci. Vážený pán predseda Rady pre rozpočtovú zodpovednosť, vážené kolegyne, kolegovia, dovoľte mi ako určenému spravodajcovi výboru predniesť správu Výboru Národnej rady Slovenskej republiky pre financie a rozpočet o výsledku prerokovania Správy o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2015. Správu pridelil predseda Národnej rady svojím rozhodnutím č. 237 zo dňa 5. septembra 2016 na prerokovanie výboru pre financie a rozpočet do 10. októbra 2016. Ako gestorský výbor určil výbor pre financie a rozpočet. V súlade s rozhodnutím predsedu Národnej rady výbor prerokoval správu a prijal k nej uznesenie č. 48 zo dňa 5. septembra 2016. Uvedený výbor predloženú správu zároveň zobral na vedomie a odporučil Národnej rade Správu o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2015 zobrať na vedomie. Gestorský výbor schválil uvedenú správu uznesením č. 50 zo dňa 5. septembra 2016. Určil ma za spravodajcu výboru. Výbor ma poveril taktiež predniesť správu na schôdzi Národnej rady a navrhnúť Národnej rade postup pri hlasovaní. Zároveň odporučil Národnej rade podľa § 26 ods. 1 zákona Národnej rady o rokovacom poriadku vysloviť súhlas, aby predseda Rady pre rozpočtovú zodpovednosť Ivan Šramko správu uviedol a mohol vystúpiť v rozprave na schôdzi Národnej rady Slovenskej republiky. Návrh uznesenia Národnej rady je prílohou tejto správy. Ďakujem, pán predsedajúci, skončil som. Otvorte rozpravu.
P. Paška, predseda NR SR: (2007-09-12):
(Hlasovanie.) 141 prítomných, 78 za, 53 proti, 8 sa zdržalo, 2 nehlasovali. Konštatujem, že sme návrh zákona postúpili do druhého čítania.
Pčolinský, Peter, podpredseda NR SR (2022-11-09):
Pani poslankyňa, ani na vaše vystúpenie nie sú žiadne faktické poznámky. Teraz vystúpi pán poslanec Vladimír Ledecký, nech sa páči, máte slovo. A vítam na balkóne študentov. Neviem odkiaľ, ale vítam vás.
Šeliga, Juraj, podpredseda NR SR (2020-09-22):
Nech sa páči.
Poliačik, Martin, poslanec NR SR (2017-03-29):
Ďakujem. Dávam procedurálny návrh, pán predsedajúci, aby ste riadili schôdzu v zmysle rokovacieho poriadku a tým pádom nechali vždy najprv odoznieť faktické poznámky, ktoré sa viažu priamo k vystúpeniu rečníka, až potom púšťali buď predsedu parlamentu, alebo kohokoľvek iného, kto má nárok vystúpiť kedykoľvek. On o to môže totižto kedykoľvek požiadať, ale v rámci vášho vedenia schôdze musíte nechať najprv doznieť faktické poznámky. Predstavte si situáciu, že by teraz išiel minister, predseda parlamentu, podpredsedníčka parlamentu a máme tam zoradených päťdesiat faktických a nikto nevie koho, kto chce dávať faktickú na koho. Tak, prosím vás, nechajte fungovať. Ja viem, že bol nadupaný pán predseda, strašne chcel ísť rozprávať, ale nechajte tých dvadsať minút nech odoznejú faktické, nech tu v tom nemáme bordel. (Potlesk.)
Košútová, Magda, poslankyňa NR SR (2011-04-05):
Určite nie, 1 a 36, vypočujte si záznam.
Pellegrini, Peter, predseda NR SR (2015-04-15):
Ďakujem pekne, pán minister. Dávam teraz slovo členke ústavnoprávneho výboru poslankyni Anne Vittekovej, aby informovala Národnú radu o výsledku prerokovania návrhu vlády vo výbore. Nech sa páči, pani spravodajkyňa, máte slovo.
M. Hort, podpredseda NR SR: (2009-09-09):
Prerušujem rokovanie o tomto bode programu a pokračovať budeme prvým čítaním o návrhu poslankyne Národnej rady Slovenskej republiky Zdenky Kramplovej na vydanie zákona, ktorým sa mení a dopĺňa zákon č. 617/2007 Z. z. o oficiálnej rozvojovej pomoci a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov . Návrh zákona je pod tlačou 1177 a návrh na jeho pridelenie na prerokovanie výborom je v rozhodnutí č. 1233. Nech sa páči, pani poslankyňa Zdenka Kramplová, je tu priestor na to, aby ste uviedli tento návrh zákona.
Jurinová, Erika, podpredsedníčka NR SR (2012-08-08):
Ďakujem pánovi poslancovi. Na jeho vystúpenie nie sú faktické poznámky. Pokračujeme ďalej v rozprave. Pán poslanec Štefanec nie je prítomný. Pán poslanec Kaník nie je prítomný. Strácajú poradie. Nasledujem ja, ale potrebovala by som nejakého zástupcu, nestrácam poradie, lebo som tu. Pán poslanec Matovič tu nie je, stráca poradie. Pán poslanec Poliačik... Je tu? Tak, pán poslanec Matovič, nech sa páči.
M. Číž, podpredseda NR SR: (2008-01-21):
Slovo má pani poslankyňa Vášáryová.
M. Hort, podpredseda NR SR: (2009-03-10):
A slovo má teraz pani poslankyňa Jana Vaľová, nech sa páči.
Bugár, Béla, podpredseda NR SR (2019-12-04):
Ďakujem pekne. Dávam slovo teraz pani poslankyni Kuciaňovej, aby informovala Národnú radu o výsledku rokovania tohto návrhu vo výbore. Nech sa páči.
Hrušovský, Pavol, podpredseda NR SR (2011-05-18):
Pán poslanec Fořt.
Pčolinský, Peter, podpredseda NR SR (2023-05-09):
Otváram rozpravu. Do rozpravy nemám žiadnu písomnú prihlášku. Pýtam sa, či sa chce niekto prihlásiť ústne. Nie. Jeden pán poslanec. Uzatváram možnosť ústneho prihlásenia. Nech sa páči, pán poslanec Kremský v ústnej rozprave, ale predtým ešte pán poslanec Viskupič.
Laurenčík, Milan, podpredseda NR SR (2021-05-27):
Podľa rokovacieho poriadku nemôžete reagovať. Mi to potvrdili z organizačného.
Viskupič, Marián, poslanec NR SR (2022-05-20):
Pán predsedajúci, ďakujem za slovo. Pán kolega Blcháč, no základný problém je zasa ten prvý zle zapnutý gombík. No nerokovalo sa, nerokovalo sa s SK8, so ZMOS-om proste a z toho potom vyplývajú, to je zasa ďalšie, čo som aj v prejave hovoril, že to je ďalšie vytváranie konfliktu. Štát na jednej strane, obce na druhej strane. Zoberme. Aj k pánovi kolegovi Kuffovi. No ak pripúšťame, že štát má vyššie náklady, ľudia majú vyššie náklady, je tu inflácia, veď tá hovorí o tom, že náklady sú vyššie, no tak treba pripustiť, že aj tie samosprávy majú náklady. No nemôže byť riešenie, že teda všetkým sa snažíme pridať, ale tým samosprávam zoberieme a zdá sa nám to, že to je normálne. A potom ešte ďalšia vec, že áno, že sa bude riešiť každá samospráva v problémoch osobitne. No pri všetkej úcte ku 650 zamestnancom ministerstva financií, samospráv je 2 927 či koľko. To normálne že nefunguje. To nemôže. Buď bude fungovať nejaké systémové riešenie, alebo v živote štát nedokáže vyriešiť tie samosprávy, ktoré budú mať existenčný problém a bude s nimi po jednej riešiť niečo. Takže to zasa, zasa je o tom, že najprv sa malo rokovať, hľadať riešenia, predstaviť, nájsť nejaké vyvážené riešenie. A fungovalo by to. Takto máme, áno, zasa ďalší rozpor, zasa ďalšiu štrajkovú pohotovosť a zasa ďalšiu nespokojnú časť spoločnosti. Ďakujem pekne.
A. Přidal, poslanec: (2003-05-21):
Národná rada Slovenskej republiky svojím uznesením č. 224 pridelila vládny návrh zákona o podmienkach uvedenia biocídnych výrobkov na trh a o zmene a doplnení niektorých zákonov na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre pôdohospodárstvo, Výboru Národnej rady Slovenskej republiky pre zdravotníctvo a Výboru Národnej rady Slovenskej republiky pre životné prostredie a ochranu prírody. Ako gestorský výbor určila Výbor Národnej rady Slovenskej republiky pre hospodárstvo, privatizáciu a podnikanie na prerokovanie a schválenie spoločnej správy výborov v určenom termíne. V časti II je konštatované, že k predmetnému návrhu zákona neoznámil žiadny poslanec v určenej lehote gestorskému výboru žiadne stanovisko. V časti III je konštatácia, že všetky výbory, ktorým bol tento predmetný návrh zákona pridelený, súhlasia s pripomienkami a doplňujúcimi návrhmi predmetný návrh schváliť. Pozmeňujúce a doplňujúce návrhy máte v časti IV, týchto pozmeňujúcich návrhov je 22, výbor Národnej rady Slovenskej republiky pre hospodárstvo, privatizáciu a podnikanie ako gestorský výbor navrhuje o bodoch 1 až 22 hlasovať spoločne s odporúčaním schváliť. Takisto gestorský výbor odporúča Národnej rade Slovenskej republiky vládny návrh predmetného zákona schváliť v znení pozmeňujúcich a doplňujúcich návrhov. Spoločná správa výborov Národnej rady o výsledku prerokovania vládneho návrhu o podmienkach uvedenia biocídnych výrobkov na trh a o zmene a doplnení niektorých zákonov, v druhom čítaní, bola schválená uznesením č. 108 z 20. mája 2003. Prosím, pán predseda, aby ste otvorili rozpravu.
J. Mikolaj, poslanec: (2005-03-21):
Pokiaľ ide o externé štúdium, ja nevidím žiaden problém v tom, že externé štúdium je a nech je a nech je aj v tých percentách, ako je. Veď si zoberme, aký je dnes vývoj, keď dnes niekto ukončí vysokú školu, o päť, o desať rokov aby začal študovať znova. Taký je dnes vývoj najmä v týchto informačných a technologických disciplínach. Pokiaľ ide o tie vedecké univerzity, som proti prívlastkom, buď univerzita je so „vším všudy“, alebo teda nehovorme o univerzite a hovorme o odbornej vysokej škole, ale len ak už univerzita je, tak nech spĺňa všetky kritériá, ktoré spĺňať musí. Len čo tam začneme dávať prívlastky, tak zase začneme deliť a budú tu univerzity nejakého druhého radu alebo druhého typu, alebo druhej ligy. A na záver. Pokiaľ ide o to platenie, veď za platenie sme tu viacerí, ale až vtedy, keď bude istota, že za čo si zaplatím, za to dostanem službu. A tento zákon to, žiaľ, nerieši. Ďakujem.
Remišová, Veronika, poslankyňa NR SR (2018-12-06):
Ďakujem za možnosť reagovať na kolegu Dostála. Ja som nehovorila o tom, ako prebiehal finančný výbor, ale kolega Heger povie aj potom reakciu pána Hudáka, ako veľmi nedôveryhodne sa pán Hudák na výbore obhajoval. Ďakujem.
Horváthová, Eva, poslankyňa NR SR (2014-03-28):
Ďakujem veľmi pekne za slovo. Tak, Štefan, ja chcem ti poďakovať za tvoje vystúpenie. Veľa vecí, ktoré si povedal, sa dajú pochopiť, aj chápem, už sa nepoznáme nie jeden deň, chápem v tom duchu, v ktorom si vystupoval, aj tvoje myslenie. Dovolím si zareagovať na pár nepresností, ktoré si povedal, aj čo si niektoré veci vytiahol z dôvodovej správy. Prvá vec, ktorú si spomínal, je, že ťa tam zaráža, že chceme, aby informovaný súhlas bol navrhnutý ministerstvom zdravotníctva v jazyku národnostných menšín a že tento zákon je zameraný, až tak rasisticky si to načrtol, proti týmto národnostným menšinám alebo sociálne odkázaným skupinám. Voči tomuto sa teda ostro ohradzujem. Myslím si, že každý informovaný súhlas, pokiaľ sú tu národnostné menšiny, je dobré, keby bol aj v jazyku národnostných menšín, a určité vzory takýchto informovaných súhlasov sú už na stránke ministerstva zdravotníctva. Takže myslím si, že v tomto je to len skvalitnenie starostlivosti. Čo sa týka nejakého namierenia proti týmto skupinám, voči tomu sa ostro ohradzujem. Podobné problémy s plodnosťou a s možnosťou antikoncepcie, s financiami som zažila aj v treťom svete, kde ženy by boli strašne vďačné za to, keby mali prístup k nejakej antikoncepcii. Tam je problém trošku ešte aj iný ohľadne toho, že ich manželia si to neprajú. Jednoducho, keď tá žena má sedem detí, stále chcú, aby tie deti plodila. Nevládze, je vyčerpaná, ale nemá žiadne finančné prostriedky na to, aby si antikoncepciu mohla dovoliť. Väčšinou to tam riešili tak, že potajomky si nalepovali náplasti s antikoncepciou tak, aby ich manžel o tom nevedel, aby zabránili ďalšiemu tehotenstvu, keďže sa nevládali finančne starať o svoje deti. Obávam sa, že možno v našich komunitách sociálne odkázaných skupín je to niečo podobné. Takže aj tomuto by sme sa chceli vyhnúť. A v ďalšej faktickej poznámke potom budem reagovať na ďalšie veci, ktoré si spomenul.
Jurinová, Erika, podpredsedníčka NR SR (2014-02-05):
Dávam slovo spravodajcovi, ktorého určil navrhnutý gestorský výbor, poslancovi Gáborovi Gálovi.
Blanár, Juraj, podpredseda NR SR (2021-09-17):
Ďakujem obom a prerušujem rokovanie o tomto bode programu. Vážené panie poslankyne, páni poslanci, máme teraz pred sebou bod, druhé čítanie, ktorý, pod parlamentnou tlačou 503, ktorý má predstaviť pán poslanec Jozef Habánik, avšak ešte predtým vás chcem informovať, že keďže výbor dnes ráno ešte len zasadal, tak podľa § 81 ods. 2 rokovacieho poriadku ešte neuplynula lehota, ktorá je určená, aby sme mohli o tom rokovať, avšak ak sa všeobecným súhlasom zhodneme na tom, že túto lehotu nebudeme musieť dodržať, tak budeme pokračovať v rokovaní. Je všeobecný súhlas? (Súhlasná reakcia pléna.) Ďakujem veľmi pekne. Takže budeme rokovať v druhom čítaní o návrhu poslancov Jozefa Habánika a Dušana Jarjabka na vydanie zákona, ktorým sa mení zákon č. 269/2018 Z. z. o zabezpečení kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Parlamentná tlač 503, spoločná správa 503a. Teraz dávam slovo pánovi poslancovi Jozefovi Habánikovi, aby tento návrh zákona odôvodnil. Nech sa páči, pán poslanec. (Rokovanie o návrhu poslancov Národnej rady Slovenskej republiky Jozefa Habánika a Dušana Jarjabka na vydanie zákona, ktorým sa mení zákon č. 269/2018 Z. z. o zabezpečení kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 503.)
Antal, Peter, poslanec NR SR (2018-09-12):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre financie a rozpočet, Výboru Národnej rady pre pôdohospodárstvo a životné prostredie a Výboru Národnej rady pre verejnú správu a regionálny rozvoj, ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky.
Laššáková, Jana, podpredsedníčka NR SR (2015-05-12):
Nech sa páči, pani podpredsedníčka.
Hrušovský, Pavol, podpredseda NR SR (2011-03-23):
Ďakujem, pán minister. Otváram rozpravu. Nech sa páči, pán navrhovateľ, pán poslanec Jarjabek, máte slovo. Pán poslanec Galbavý, nevyrušujte pána ministra.
Senko, Ján, poslanec NR SR (2015-09-23):
Ku vám tak heslovite. Pán poslanec, nie je celkom pravda, že vo Francúzsku sa to neujalo, vo Francúzsku sa to ujalo a na základe takejto podpory ich tvorby domácej, predajnosť domácej francúzskej hudby stúpla až na 60 % a v roku 2013 bolo z 20 najlepšie predávaných albumov až 17 francúzskych, čiže to malo veľký význam. My takisto po tomto voláme. U nás, keď si chceme vypočuť nejakú skladbu domácej, z domácich autorov, tak väčšinou musíme siahať po cédečkách, ktoré sú v predaji, a s týmito domácimi skladbami sa vôbec vo vysielaní rádií, predovšetkým súkromných, nestretávame. Takže je tu dostatok, nazvime to materiálu, s ktorým sa dá pracovať. Lenže je to náročná práca predovšetkým dramaturgického charakteru a myslím si, že aj v tomto je problém aj súkromných vysielateľov, ktorí jednoducho nechcú asi nájsť takých profesijne zdatných ľudí, ktorí by s takýmito dramaturgickými plánmi robili a ovplyvňovali dramaturgiu vysielania aj z hľadiska výberu, výberu vhodných skladieb v rámci celodenného vysielania. A čo sa týka tých kvót, tie kvóty sú mesačné, nie sú denné, to znamená, ozaj je to dramaturgia o tom, ako si vyprofilujú možno to celé svoje vysielanie. A čo sa týka licencií, už to tu bolo povedané, treba povedať jedno, že ozaj vysiela sa na frekvenciách, ktoré sú vo vlastníctve štátu, a štát, či chce, alebo nechce, má právo jednoducho do týchto vecí vstúpiť a môže nejakým spôsobom regulovať, čo by sa tu mohlo alebo čo chce, aby sa na území tejto republiky vysielalo. Takže nebude vstupovať ani do obsahu, nebude vstupovať ani do dramaturgie štát, dáva iba všeobecné kritéria, ktoré platia pre všetkých vysielateľov plošne.
Pellegrini, Peter, podpredseda NR SR (2020-07-24):
Pán poslanec Takáč.
Paška, Pavol, predseda NR SR (2013-09-06):
Faktické poznámky majú páni poslanci Viskupič, Šebej, Číž a Martvoň. Končím možnosť sa prihlásiť s faktickou. Pán poslanec Viskupič.
Blanár, Juraj, podpredseda NR SR (2021-10-01):
Pán poslanec Martin Beluský s faktickou poznámkou.
Blaha, Ľuboš, poslanec NR SR (2018-02-08):
Ďakujem pekne, iba dovoľte pripomenúť kolegom z európskeho výboru, že o 12.30 hod. máme výbor v miestnosti č. 149. Ďakujem.
Glenda, Tibor, poslanec NR SR (2015-02-04):
Pán predseda, dajte, prosím, hlasovať o návrhu zákona ako o celku, s odporúčaním gestorského výboru schváliť.
M. Hort, podpredseda NR SR: (2008-11-27):
Nech sa páči, pán poslanec.
B. Bugár, podpredseda NR SR: (2006-03-15):
(Hlasovanie.) Prítomných je 114 poslancov, za 101, proti 1, zdržalo sa 11, nehlasoval 1. Konštatujem, že návrhy pána poslanca Brocku sme schválili.
P. Paška, predseda NR SR: (2006-10-24):
Konštatujem, že sme schválili body spoločnej správy.
Danko, Andrej, predseda NR SR (2019-10-15):
Pani Katarína, poprosím v písomne podobe. Pán poslanec Bastrnák.
Fedor, Martin, poslanec NR SR (2018-01-30):
Ďakujem za slovo. No nie dokonale rozumiem pozmeňujúcemu návrhu predloženého pánom poslancom. Predpokladám, že na výbore ho študovali oveľa lepšie. Rozumiem tomu tak, že pán podpredseda vlády získava týmto pozmeňovacím návrhom nové kompetencie. Je to tak? Samotný zákon je ale aj tak mimoriadne komplikovaný a technický. Ja chcem len zdôrazniť, že som rád a je najvyšší čas, aby aj Slovensko malo podobný zákon, sám po ňom volám minimálne od roku 2015, kedy okolité krajiny podobný zákon prijímali. A myslím si, že tento zákon je zároveň aj návodom pre štátne inštitúcie, ako sa brániť, brániť voči často podceňovaním v bezpečnostnej hrozbe, ktorá je spojená s celkovou, s celou škálou bezpečnostných incidentov, od výpadkov elektriny cez blokujúce výhradské softvéry, ale ovplyvňuje voľby, úniky tajných materiálov alebo priame bankové lúpeže. Náš svet aj naša spoločnosť je stále viac závislá na kyberpriestore, na internete, na prepojeniach a málokto si uvedomuje, že tieto škody spôsobené potenciálnymi útokmi sú, môžu byť rovnako veľké ako teroristické útoky, vrátane ohrozenia životov a zdravia občanov. Preto si myslím, že štát musí chrániť občanov a mal by vedieť aj zareagovať prípadnému kyberútoku. A nemyslím si, že tento zákon je dokonalý. Očakávam, že prax prinesie ešte väčšiu potrebu ho upraviť a aktualizovať. Ale si myslím, že je dôležité, že štát, štátne inštitúcie, aby boli koordinované, posilnené a aby sa na tento prípadný útok v kyberpriestore zodpovedne pripravili. Ja preto som rád, že vôbec tento zákon do praxe uvedený bude. Aj keď hovorím, verím a som presvedčený o tom, že bude predmetom ešte mnohých úprav.
Suja, Miroslav, poslanec NR SR (2020-12-08):
Ďakujem za slovo, pán predsedajúci. Niektorí moji predrečníci povedali, že tu majú, že majú viac detí a že sú za. Pani poslankyňa, ja mám štyroch synov a som rád, že sú zdraví a že všetko má byť alebo všetko je tak, ako má byť. Vy ste reagovali na mňa, že boli by ste pristúpili na ten náš návrh, alebo čo povedal pán Beluský, tu predkladal, keby bolo na to peniaze. Ale beriem to z vašej strany také farizejstvo, lebo ak si dobre pamätáte, pán Beluský tu povedal, že je ochotný urobiť ústupky, že hocijaká pomoc, keď aj malá, nemusela byť taká, ako on navrhol, že sme ochotní rokovať. Hocijaký pozmeňujúci návrh, hocičo, čo by pomohlo matkám, by sme boli prijali, aj toto, čo ste vy dali, prijmeme. Hocičo. To znamená, že on to tu vtedy jasne povedal. A to, že vy ste dneska povedali, že na to peniaze nemáme, to je, prepáčte, farizejské, lebo my sme povedali, že vieme ustúpiť, koľko, na koľko peniaze máme. Takže boli na to peniaze, keď sú aj na toto. Takže, prosím vás, toto neni, toto neni odpoveď na to, že preto ste to nepodporili, že na to peniaze sme nemali, lebo sme boli ochotní robiť ústupky. Vy hovoríte, že sa nepatrí, aby sme vplývali na našich sympatizantov, aby nerobili pochod pred domom premiéra vášho Matoviča. A čo robil celé roky on? On staval šibenice, on vykrikoval, on napádal a vyhrážal sa ľuďom a to robí aj teraz. My sme všade, všade na každom takomto proteste ako prvé v strede aj na konci hovorili, že sme proti akémukoľvek násiliu, aby sa ľudia nedali vyprovokovať, aby žiadne násilie nebolo. Vyzývali sme ľudí. Ani jeden z nás nevyzýval ľudí, aby na niekoho útočili. Aby to bol pokojný protest a takto aby sme vyjadrili svoj názor. Toto bolo naše. Ja viem, že vy ste asi, predpokladám, že vy ste z tretieho sektora a tam trošku tie názory sú iné, my sme fakt rodinne založení, my tu nekupčíme s ničím, my podporíme každý dobrý návrh. Vy máte problém podporiť dobrý návrh z opozície, a to je jedno, z ktorej časti opozície, aj z nezaradených. Takže skúsme sa nevracať stále len do minulosti a začať robiť niečo teraz, aby to pomohlo takým zákonom, ako je tento, vylepšiť ho, prípadne ďalšie návrhy, ktorým sa ešte pomôže tým matkám a rodinám. Niekto z vás tu hovoril na pápeža, že by sa mal rešpektovať, ale pápež aj povedal v niektorých svojich oných, že je za homosexuálne partnerstvá a to ako ortodoxní kresťania, to vyjadril v svojom názore, nemôžte prijať, alebo proste že to rešpektuje. Toto v živote my nemôžme prijať. Rodina je rodina, je muž a žena. Nikdy nič iné. A preto vravím, skúsme neobchodovať s deťmi, skúsme neobchodovať s rodinou, skúsme neobchodovať s ničím a naprieč politickým spektrom skúsme podporovať dobré návrhy. A nie pri jednom sa vyhovárať, že máme koaličnú zmluvu, nemôžme, potom, keď nám je to už trápne, tak povedať, že nemáme na to peniaze. Ďakujem za slovo.
Laššáková, Jana, podpredsedníčka NR SR (2012-05-09):
Pán, pán poslanec Uhliarik, chcete reagovať na faktické poznámky? Stlačte trojku. Tak, nech sa páči.
B. Bugár, podpredseda NR SR: (2006-03-16):
(Hlasovanie.) Prítomných 133 poslancov, za 116, proti 8, zdržali sa 6, nehlasovali 3. Konštatujem, že poslanecký návrh ústavného zákona sme schválili . Pán poslanec Madej, prosím vás, aby ste uvádzali hlasovania k návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov (tlač 1445). Nech sa páči.
Pellegrini, Peter, predseda NR SR (2023-12-12):
Pán poslanec Kišš.
Hrnčiar, Andrej, podpredseda NR SR (2018-02-09):
Končím možnosť nahlásiť sa s faktickými poznámkami, 16 faktických, 15 faktických poznámok. Na vystúpenie pána poslanca ako prvý pán poslanec Blaha.
B. Bugár, podpredseda NR SR: (2005-06-29):
(Hlasovanie.) Prítomných 139 poslancov, za 137, zdržal sa 1 a nehlasoval 1. Otváram rozpravu v rámci tretieho čítania . Pýtam sa, či sa hlási do rozpravy niekto? Konštatujem, že nikto. Vyhlasujem rozpravu za skončenú. Nech sa páči, záverečné hlasovanie. R. Vavrík, poslanec: Pán podpredseda, poprosím, aby ste dali hlasovať o zákone ako o celku s odporúčaním gestorského výboru schváliť ho.
Laurenčík, Milan, podpredseda NR SR (2021-09-30):
Prosím, prezentujme sa a hlasujme. (Hlasovanie.) Prítomných 132, za 116, proti 7, zdržalo sa 7, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime teraz k hlasovaniu o pridelení výborom, o určení gestorského výboru, ako aj lehoty na prerokovanie. Prosím, pán spoločný spravodajca, uveďte hlasovanie.
Hrušovský, Pavol, podpredseda NR SR (2011-02-01):
Teda pomýlili ste sa tak, že hlasovali ste za, ale chceli ste hlasovať proti.
Laššáková, Jana, podpredsedníčka NR SR (2014-02-06):
Pán poslanec Blanár.
Laššáková, Jana, podpredsedníčka NR SR (2013-10-16):
Chce k rozprave zaujať stanovisko spravodajca? (Reakcia spravodajcu.) Nie. Prerušujem rokovanie o tomto bode programu. Pristúpime k prvému čítaniu o vládnom návrhu zákona o Úrade pre reguláciu elektronických komunikácií a poštových služieb a Dopravnom úrade a o zmene a doplnení niektorých zákonov . Vládny návrh zákona má parlamentnú tlač 723, návrh na jeho pridelenie na prerokovanie výborom je v rozhodnutí č. 693. Opäť odovzdávam slovo ministrovi dopravy, aby vládny návrh zákona uviedol. Nech sa páči, pán minister.
Ďuriš Nicholsonová, Lucia, podpredsedníčka NR SR (2019-02-08):
S reakciou na faktické poznámky pán poslanec Dostál.
Šeliga, Juraj, podpredseda NR SR (2021-02-03):
Pán poslanec, ste sa pomýlili. Tak ako ja predtým. Už uvádzate návrh zákona. Ešte teraz musíme najprv schváliť, že chceme rokovať a budeme rokovať v skrátenom legislatívnom konaní.
Jurinová, Erika, podpredsedníčka NR SR (2013-09-20):
Dávam možnosť prihlásiť sa do rozpravy ústne. Uzatváram možnosť prihlásiť sa do rozpravy a dávam slovo jedinému prihlásenému do rozpravy ústne pánovi Martinovi Poliačikovi.
Vážny, Ľubomír, poslanec NR SR (2021-05-10):
Ďakujem. Pani ministerka, veľmi nízka a slabá úroveň obhajoby. To znamená, že z toho vyplýva, že keď nemáte argumenty, tak útočíte a útočíte ešte veľmi chabo. Vymenovali ste dvadsaťpäť podozrivých, ani jeden obvinený. Vymenovali ste Ficove hodinky, čo nás po Ficových hodinkách a čo vás po Ficových hodinkách. Súdnu mapu nekomentujem, tá tu odznela už často, ale vyhli ste sa kulantne odpovedi a vy sama viete prečo, že vaša firma si zobrala v mene klientov úver bez ich vedomia, že vaša firma defraudovala správny fond bytov, ktorého účel je úplne iný. To znamená, zakrývate tú tému, stále hovoríte len o súdnej mape, ale tie ostatné témy sú tu fakt zahmlievané a nechápem prečo. Na to by sme potrebovali tiež vysvetlenie. Tiež by sme potrebovali hlbšiu analýzu toho, čo sa stalo s generálom Lučanským. O tom tiež ani slovo tu nepadlo. Každý to len zakrýva pod nejakú nezávislú komisiu, o ktorej ja pochybujem. To znamená, tu sú témy citlivé, na ktoré treba odpovedať a kde by ste nás mali presvedčiť o tom, že naozaj to mienite dobre s tým rezortom spravodlivosti. Zatiaľ tu žiadnu takú aktivitu nevidím na vašu obhajobu, bez arogancie a bez útočenia na iných. To znamená, že naozaj za každej vlády sa niečo dialo a deje, a keď budete vy vo vláde celé štyri roky, myslím, že nebudete, ale keď budete, tiež sa aj u vás udeje a už sa aj u vás deje niečo, to znamená, je to také, nehovorím, že je to správne, treba tých ľudí podozrivých obviniť, ale spravodlivým súdom obviniť a nie takéto, podľa mňa je to aj protietické, vyťahovať stále mená tých, ktorí neboli doteraz obvinení. Ďakujem.
Mikloško, Jozef, poslanec NR SR (2015-03-19):
Veľmi pekne ďakujem za gratuláciu. Už to, že ma vylosovali ako číslo jedna, je pekný darček. A pán minister mi vždycky odpovie veľmi vecne, aj za to mu ďakujem. Mojou otázkou bolo aj to, že kedy tie licencie by mohli asi tak platiť. To je zaujímavá otázka, to tam neodznelo. Po ďalšie, ja vlastne som došiel k tomu tak, že som nedávno dostal esemesku, a nie raz esemesky dostávam, ktorá takto znela, že je nová pôžička pre každého bez ručenia a poplatkov aj pre mamičky na materskej dovolenke a nezamestnaných do 48 hodín do 5 000 eur, aj pre nezamestnaných do 5 000 eur ročne, máte záujem, stačí esemeska. Čiže cez Telekom prichádzajú takéto esemesky. A ľudia sa na to, samozrejme, chytia. A tí pôžičkári vlastne len čakajú na to, že nebudete splácať. A potom nastúpi komando, úroky, úroky z omeškania, trovy právneho zástupcu, exekúcia a tak ďalej s tým, že dneska je 1,3 mil. ľudí v exekúcii, o chvíľu bude celé Slovensko exekvované... (Prerušenie vystúpenia časomerom.)
Šimečka, Michal, podpredseda NR SR (2024-04-23):
Ďakujem veľmi pekne, pán spravodajca, a otváram týmto všeobecnú rozpravu, do ktorej sa písomne prihlásili traja poslanci. A ako prvý za klub KDH, pán poslanec Hajko, nech sa páči, máte slovo.
P. Paška, predseda NR SR: (2007-10-23):
(Prerušenie rokovania o 12.29 hodine.) (Pokračovanie rokovania o 14.00 hodine.)
Hrnko, Anton, poslanec NR SR (2019-09-10):
Ďakujem. Pán poslanec Heger, ja úplne žasnem, čo ste schopný vy všetko tu vypovedať, najmä keď viem, že ste pri tých niektorých sám asistovali. Napríklad tento systém, ktorý tu je, je vlastne dôsledkom takých politikov, ako ste, ako ste vy, ktorí jednoducho aj s chlpami brali to, čo nám radili. Ja neviem, či vy ste boli zamestnancom Cubic Applications, alebo ste sa okolo nich točili, ale to oni vymysleli tento systém. A potom transparentnosť. Vy hovoríte niečo o transparentnosti? Ja si pod transparentnosťou predstavujem niečo úplne iné. Váš tieňový minister je skutočne vzorom transparentnosti. A keď už hovoríte o tých stíhačkách, tak treba aj to povedať, že sa pásol po rôznych konferenciách a bral veľké honoráre za rôzne veci, ktoré platil Gripen. No a keď teraz už to odstrihli, tak už sa na tom nepasie, tak, samozrejme, že je rozčúlený a nadáva SNS, že kúpila pre Slovensko stíhačky, ktoré skutočne Ozbrojené sily Slovenskej republiky potrebujú. Nuž a čo sa týka toho zmena, zmeny toho, ak chceme cvičiť ľudí, tak musíme mať najskôr techniku, aby sme na nej mohli cvičiť, lebo poradovú prípravu, tým sa to síce začína, ale nemôže skončiť. Takže musíme mať aj techniku, to je ďalšia vec. (Reakcia z pléna.) No a tá posledná vec, no, viete, keď to bude od 1. februára, tak to nebude mať žiaden vplyv na voľby, lebo prvá výplata bude až v marci, ale určite dodajte a budeme súhlasiť, lebo nám to pomôže. Ďakujem.
Kollár, Boris, predseda NR SR (2021-12-10):
Hej. No ale tie prvé čítania, pozor ešte. O tých skrátených budeme hlasovať. O iných nie. (Reakcie z pléna.) No, samozrejme, však skrátené a prvé čítania, áno. Pán poslanec Fico, skrátené a prvé čítania, áno. Dobre, takže pristúpime k hlasovaniu o návrhu uznesenia k návrhu na zvolenie podpredsedníčky Dozornej rady Úradu pre dohľad nad zdravotnou starostlivosťou (tlač 791). Dávam slovo poverenému členovi výboru pre zdravotníctvo poslancovi Tomášovi Lehotskému, aby hlasovanie uviedol. (Hlasovanie o návrhu na zvolenie podpredsedníčky Dozornej rady Úradu pre dohľad nad zdravotnou starostlivosťou , tlač 791.)
Ďuriš Nicholsonová, Lucia, podpredsedníčka NR SR (2017-09-06):
Vážená pani ministerka, vážení páni poslanci, pokračujeme v popoludňajšom rokovaní druhého dňa 19. schôdze Národnej rady Slovenskej republiky, a to prvým čítaním o vládnom návrhu zákona o obetiach trestných činov a o zmene a doplnení niektorých zákonov . Vládny návrh zákona je uverejnený ako tlač 648, návrh na jeho pridelenie na prerokovanie výborom je v rozhodnutí pod číslom 678. Poprosím teraz pani podpredsedníčku vlády a zároveň ministerku spravodlivosti Slovenskej republiky pani Luciu Žitňanskú, aby predmetný vládny návrh zákona uviedla, nech sa páči.
Kozelová, Monika, poslankyňa NR SR (2022-11-29):
Vážený pán predsedajúci, dovoľte mi, prosím, ako navrhnutej spravodajkyni výboru predniesť spoločnú správu výborov Národnej rady Slovenskej republiky o prerokovaní návrhu poslancov Národnej rady Slovenskej republiky Róberta Haláka, Jany Žitňanskej a Márie Šofranko na vydanie zákona, ktorým sa mení a dopĺňa zákon č. 185/2015 Z. z. Autorský zákon v znení neskorších predpisov (tlač 1251), v druhom čítaní. Výbor pre kultúru a médiá ako gestorský výbor podáva Národnej rade spoločnú správu výborov. Národná rada uznesením č. 1769 z 8. novembra 2022 rozhodla o tom, že vládny návrh zákona prerokuje v druhom čítaní a pridelila ho na prerokovanie týmto výborom: ústavnoprávnemu výboru a výboru pre kultúru a médiá. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Gestorský výbor na základe stanovísk výborov vyjadrených v ich uzneseniach a v stanoviskách poslancov odporúča Národnej rade uvedený návrh zákona v znení schváleného pozmeňujúceho a doplňujúceho návrhu schváliť. O pozmeňujúcich a doplňujúcich návrhoch tejto spoločnej správy gestorský výbor odporúča hlasovať spoločne v bodoch 1 až 5 a s odporúčaním schváliť. Spoločná správa výborov Národnej rady bola schválená uznesením č. 199 z 29. novembra 2022. Gestorský výbor ma určil za spoločnú spravodajkyňu výborov a poveril ma, aby som na schôdzi Národnej rady informovala o výsledku rokovania výborov. Pán predsedajúci, ďakujem, skončila som, otvorte, prosím, rozpravu. (Zaznievanie gongu.)
Kozelová, Monika, poslankyňa NR SR (2021-10-22):
Ďakujem pekne. Ja chcem poďakovať Milanovi Vetrákovi, že v podstate načal aj tú otázku tých volieb. Ja sa prikláňam k tomu a poprosím týmto aj pána ministra, aby naozaj sme hľadali cestu, ako by mohli Slováci zo zahraničia voliť. To je jedna vec. Druhá vec, vrátim sa k tým učebniciam, o ktorých, o ktorých hovoril pán poslanec Vetrák. Okrem tých učebníc, ktoré by mali smerovať do škôl, kde sa učí slovenský jazyk v zahraničí, ja sa prikláňam aj k tomu, aby sa dali, dalo zopár učebníc, no zopár, pár sto učebníc aj do voľného predaja, pretože sú tam menšie obce, ako je napríklad Šíd, kde nie je slovenská škola, napriek tomu tam žije 500 obyvateľov, ktorí majú, ktorí sa hrdo hlásia k Slovákom a k slovenskej národnosti. Tieto deti chodia do klasickej srbskej školy, ale rady by sa učili aspoň s mamami, s otcami doma po slovensky. Chýbajú im trochu učebnice. To znamená, aby sme sa nepozerali iba na tie školy, ale možno dali zopár učebníc aj do nejakého voľného obehu. Hovorím, do tých obcí, ktoré sú menšie, ale napriek tomu dosť veľké na to, aby tá slovenčina tam kvitla. A týmto chcem aj poďakovať pánovi ministrovi, že sa živo zaujíma o túto tému, pretože si myslím, že je veľmi dôležitá. Ďakujem.